สอบถามค่ะประจำเดือนล่าสุดวันที่ 17 พค (เป็น 4 วัน) จนถึงวันนี้ประจำเดือนรอบใหม่ยังไม่มาค่ะ ตรวจปัสสาวะแบบจุ่ม(ตรวจตอนเช้าตื่นนอน) ขึ้นขีดเดียวค่ะ ตรวจเมื่อวันที่ 26 มิย. ค่ะผลขึ้นขีดเดียว แสดงว่าไม่ท้องแล้วจริงๆ หรือต้องตรวจซ้ำอีกรอบคะ
สวัสดีค่ะ หากได้ตรวจหาการตั้งครรภ์เมื่อประจำเดือนขาดไปแล้ว และตรวจได้อย่างถูกต้อง แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ อย่างไรก็ตาม หากไม่แน่ใจว่าตรวจได้ถูกต้องหรือไม่ ก็ควรตรวจซ้ำ หรือไปพบแพทย์เพื่อให้ตรวจให้ค่ะทั้งนี้ หากตรวจแล้วไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ